2000R1362 — DA — 01.01.2005 — 002.002

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 1362/2000

af 29. juni 2000

om gennemførelse for Fællesskabet af toldbestemmelserne i afgørelse nr. 2/2000 truffet af det fælles råd i henhold til interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) Det fælles råd, som er nedsat ved interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater, har ved afgørelse nr. 2/2000 fastlagt nærmere bestemmelser vedrørende gennemførelsen af aftalens bestemmelser om handel med varer med virkning fra 1. juli 2000. (2) Toldpræferencerne i afgørelse nr. 2/2000 finder anvendelse for produkter med oprindelse i Mexico i overensstemmelse med bilag III til nævnte afgørelse. (3) Det er nødvendigt at fastlægge særlige bestemmelser for anvendelsen af disse toldpræferencer inden for Fællesskabet. (4) Ved beregningen af toldnedsættelserne anvendes de basistoldsatser, der er anført i afgørelse nr. 2/2000. (5) De samme beregningsmetoder bør som hovedregel anvendes for værditoldsatser og specifikke toldsatser samt de minimums- og maksimumstoldsatser, der er fastsat i den fælles toldtarif. (6) Ifølge afgørelse nr. 2/2000 kan visse produkter med oprindelse i Mexico indføres i Fællesskabet til nedsat sats eller nulsats inden for rammerne af toldkontingenter. Nævnte afgørelse fastsætter, hvilke produkter der er omfattet af disse toldforanstaltninger, deres mængder og toldsatserne. Toldkontingenterne bør i reglen forvaltes efter »først til mølle«-princippet i overensstemmelse med artikel 308a til 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 1 ). For visse produkter er adgangen til toldkontingentet betinget af, at de i en given periode opfylder særlige oprindelsesregler. Disse toldkontingenter vil ligeledes blive forvaltet efter »først til mølle«-princippet. (7) De KN-koder, der nævnes i denne forordning, er dem, der gælder for 2000 i henhold til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif ( 2 ). Ændringer af den kombinerede nomenklatur og Taric-koderne bør ikke medføre substansændringer af aftaler eller andre retsakter, der indgås mellem Fællesskabet og Mexico. Det bør derfor af forenklingshensyn fastsættes, at Kommissionen bistået af Toldkodeksudvalget kan træffe de nødvendige foranstaltninger til gennemførelsen af denne forordning i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 3 ). (8) Der bør af hensyn til bekæmpelsen af svig fastsættes bestemmelser om tilsyn med præferenceindførsel i Fællesskabet — ud fra følgende betragtninger: UDSTEDT FØLGENDE FORORDNING:







Artikel 1

1. Med henblik på gennemførelsen af afgørelse nr. 2/2000 truffet af det fælles råd i henhold til interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater

a) forstås ved »MFN« den laveste toldsats, der er anført i kolonne 3 eller 4, under hensyn til de anvendelsesperioder, der er anført, eller hvortil der henvises i nævnte kolonne, i anden del af bilag I til forordning (EØF) nr. 2658/87. Ved »MFN« forstås imidlertid ikke en toldsats, der er fastsat inden for rammerne af et toldkontingent i henhold til traktatens artikel 26 eller i henhold til bilag 7 til forordning (EØF) nr. 2658/87

b) nedrundes den endelige præferencetoldsats til første decimal, jf. dog stk. 2.

2. Fører beregningen af præferencetoldsatsen til et af følgende resultater, betragtes præferencesatsen som fuld fritagelse:

a) 1 % eller derunder i forbindelse med værditold, eller

b) 0,5 EUR eller derunder pr. beløb i euro i forbindelse med specifik told.

3. Omfatter tolden en værditold og en eller flere specifikke toldsatser, vedrører præferencenedsættelsen kun værditolden i overensstemmelse med artikel 8 i afgørelse nr. 2/2000. Omfatter tolden en værditold sammen med en minimums- og en maksimumstoldsats, gælder præferencenedsættelsen også den pågældende minimums- og maksimumstoldsats. Omfatter tolden flere specifikke toldsatser, gælder præferencenedsættelsen alle disse toldsatser.

Artikel 2

1. Toldsatserne for de produkter, der er opført i bilaget til denne forordning, og som har oprindelse i Mexico, nedsættes til de niveauer, der er angivet i bilaget, inden for rammerne af de toldkontingenter, der er anført i dette bilag, jf. dog stk. 5.

▼M2

2. Disse toldkontingenter forvaltes i overensstemmelse med artikel 308a, 308b og 308c i forordning (EØF) 2454/93. Artikel 308c, stk. 2 og 3, finder imidlertid ikke anvendelse på toldkontingentet under løbenummer 09.1871 i bilaget.

▼B

3. Med hensyn til de produkter, der er omfattet af bilaget til denne forordning,

a) forstås ved »det specifikke eksportdokument«, der er omhandlet i artikel 8, stk. 7, i afgørelse nr. 2/2000 truffet af det fælles råd, varecertifikat EUR.1 eller den påtegning på fakturaen, der er omhandlet i artikel 15, stk. 1, i nævnte afgørelse, og

b) udgør antagelsen af angivelsen om overgang til fri omsætning den importlicens, der er nævnt i den pågældende bestemmelse.

▼M2

3 a. Hvad angår produkterne under KN-kode 0803 00 19 kræves der ikke fremlagt importlicens, når der er tale om friske bananer med oprindelse i Mexico.

▼B

4. De toldnedsættelser, som er omhandlet i bilaget, udtrykkes i procent af den told, der rent faktisk anvendes på varer med oprindelse i Mexico, som indføres uden for de pågældende toldkontingenter, når varerne angives til overgang til fri omsætning.

5. Toldsatsen for produkter henhørende under KN-kode 1704 10, som indføres under toldkontingentet med løbenummer 09.1857 i bilaget til denne forordning, fastsættes til 6 %. ►M1 Toldsatsen for produkter henhørende under KN-kode 1604 14 16, som indføres under toldkontingentet med løbenummer 09.1854 i bilaget til denne forordning, fastsættes til 6 %. ◄

▼M2

5 a. Toldsatsen for produkter henhørende under KN-kode 1302 20 10, som indføres under toldkontingentet med løbenummer 09.1873 i bilaget, fastsættes til 2 %.

5 b. Toldsatsen for produkter henhørende under KN-kode 0803 00 19, som indføres under toldkontingentet med løbenummer 09.1871 i bilaget, fastsættes til 75 EUR pr. ton.

▼M3

6. Med undtagelse af toldkontingenterne med løbenumrene 09.1854, 09.1871, 09.1873 og 09.1899 åbnes de toldkontingenter, der er omhandlet i bilaget til denne forordning, hvert år for en periode på 12 måneder, fra den 1. juli til den 30. juni. Disse kontingenter åbnes første gang den 1. juli 2000.

Toldkontingenterne med løbenumrene 09.1871 og 09.1873 åbnes fra den 1. maj 2004 til den 31. december 2004 og fra den 1. januar til den 31. december hvert år herefter, så længe toldkontingenterne finder anvendelse.

▼B

7. Toldkontingentet med løbenummer 09.1847 i bilaget til denne forordning åbnes sidste gang den 1. juli 2007.

8. Der åbnes et årligt toldkontingent på 2 500 enheder til den præferencetoldsats, som er fastsat i aftalen, for køretøjer henhørende under KN-kode 8701 20, 8702 og 8704 med oprindelse i Mexico i henhold til de særlige oprindelsesregler, som er fastsat i bilag III, tillæg IIa, note 12.1, til afgørelse nr. 2/2000. Dette toldkontingent åbnes hvert år for en periode på 12 måneder, fra den 1. januar til den 31. december, indtil december 2006. Det åbnes første gang den 1. juli 2000 for halvdelen af den årlige kontingentmængde.

Adgang til dette toldkontingent er betinget af, at der i rubrik 7 (bemærkninger) på varecertifikat EUR.1 eller i påtegningen på fakturaen for de pågældende varer er anført følgende: »Særlig oprindelsesregel fastsat i bilag III, tillæg IIa, note 12.1, til afgørelse nr. 2/2000 truffet af Det Fælles Råd EF-Mexico«.

Artikel 3

Det årlige toldkontingent med løbenummer 09.1853 i bilaget til denne forordning forhøjes hvert år med yderligere 500 tons fra den 1. juli 2001.

Artikel 4

Uanset artikel 2 og 3 vedtages de ændringer og tekniske tilpasninger af bilaget til denne forordning, der er nødvendige som følge af ændringer af den kombinerede nomenklatur og Taric-koderne eller som følge af afgørelser truffet af Det Fælles Råd EF-Mexico eller aftaler, protokoller eller brevvekslinger mellem Fællesskabet og Mexico, af Kommissionen efter proceduren i artikel 5, stk. 2.

Artikel 5

1. Kommissionen bistås af Toldkodeksudvalget, i det følgende benævnt »udvalget«.

2. Når der henvises til dette stykke, anvendes artikel 4 og 7 i afgørelse 1999/468/EF. Fristen i artikel 4, stk. 3, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

Artikel 6

1. Produkter, som overgår til fri omsætning til de præferencetoldsatser, der er fastsat i afgørelse nr. 2/2000, undergives tilsyn. Kommissionen beslutter i samråd med medlemsstaterne, for hvilke produkter dette tilsyn skal gælde.

2. Artikel 308d i forordning (EØF) nr. 2454/93 finder anvendelse.

3. Medlemsstaterne og Kommissionen arbejder tæt sammen for at sikre, at denne bestemmelse iagttages.

Artikel 7

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.









BILAG

vedrørende de i artikel 2 omhandlede produkter

Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af KN-kodernes dækning på tidspunktet for vedtagelsen af denne forordning. Hvor der er angivet »ex« KN-koder, fastlægges præferenceordningen ved samlet anvendelse af KN-koden og den tilsvarende varebeskrivelse.







Løbenummer KN-kode Varebeskrivelse Årlig toldkontingentmængde (nettovægt, medmindre andet er angivet) Kontingenttold (% nedsættelse) 09.1831 0407 00 19 Æg af fjerkræ, undtagen kalkuner og gæs, til udrugning (1) 300 tons 50 MFN eller 50 GSP (2) ▼M2 09.1832 0408 11 80 0408 19 81 0408 19 89 0408 91 80 0408 99 80 — Æggeblommer, fugleæg uden skal: 1 000 tons (3) 50 MFN eller 50 GSP (2) 09.1875 0408 11 80 — Æggeblommer, tørrede 50 MFN eller 50 GSP (2) 09.1877 0408 19 81 — Æggeblommer, flydende 50 MFN eller 50 GSP (2) 0408 19 89 — Æggeblommer, i andre tilfælde 09.1879 0408 91 80 — Fugleæg uden skal, tørrede 50 MFN eller 50 GSP (2) 09.1881 0408 99 80 — Fugleæg uden skal, i andre tilfælde 50 MFN eller 50 GSP (2) ▼B 09.1833 0409 00 00 Naturlig honning 30 000 tons 50 MFN eller 50 GSP (2) 09.1835 ex060310 10 ex060310 20 ex060310 30 ex060310 40 ex060310 50 Afskårne blomster, friske, fra 1. juni til 31. oktober 350 tons 100 09.1837 ex060310 80 Afskårne blomster, friske, fra 1. juni til 31. oktober 400 tons 100 09.1839 ex060310 10 ex060310 20 ex060310 30 ex060310 40 ex060310 50 Afskårne blomster, friske, fra 1. november til 31. maj 350 tons 100 09.1841 ex060310 80 Afskårne blomster, friske, fra 1. november til 31. maj 400 tons 100 09.1843 ex070920 00 Asparges, friske eller kølede, fra 1. marts til 30. november 600 tons 100 09.1845 0710 21 00 Frosne ærter 500 tons 50 MFN eller 50 GSP (2) 09.1847 ex080440 00 Avocadoer, fra 1. juni til 30. september 20 000 tons 100 09.1849 ex080719 00 Meloner, undtagen vandmeloner, friske, fra 1. til 31. januar, fra 1. april til 31. maj og fra 1. oktober til 31. december 1 000 tons 50 MFN eller 50 GSP (2) 09.1851 0811 10 90 Jordbær, ikke tilsat sukker eller andre sødemidler 1 000 tons 50 MFN eller 50 GSP (2) 09.1853 1604 14 11 1604 14 18 1604 14 90 1604 19 39 1604 20 70 Fisk, tilberedt eller konserveret 2 000 tons (4) 66,66 MFN eller 66,66 GSP (2) ▼M1 09.1854 1604 14 16 Tunfiskefileter 5 000 tons (7) Fast told ▼B 09.1855 1703 10 00 Melasse af rørsukker 275 000 tons 100 09.1857 1704 10 Tyggegummi, også overtrukket med sukker 1 000 tons Fast told 09.1859 2005 60 00 Asparges, tilberedt eller konserveret på anden måde end med eddike eller eddikesyre 1 000 tons 50 MFN eller 50 GSP (2) 09.1861 2008 92 51 2008 92 74 2008 92 92 2008 92 93 2008 92 94 2008 92 96 2008 92 97 2008 92 98 Frugtblandinger, tilberedt eller konserveret 1 500 tons 50 MFN eller 50 GSP (2) 09.1863 2009 11 11 2009 11 19 2009 11 91 2009 19 11 2009 19 19 2009 19 91 2009 19 99 Appelsinsaft, ugæret og ikke tilsat alkohol, undtagen appelsinsaft under 2009 11 99 1 000 tons 50 MFN eller 50 GSP (2) 09.1865 ex200911 99 Appelsinsaft, frosset, med en koncentrationsgrad på over 20° brix (med en densitet ved 20 °C på over 1,083 g/cm3) 30 000 tons 75 MFN eller 75 GSP (2) 09.1867 2009 40 11 2009 40 19 2009 40 30 2009 40 91 2009 40 99 Ananassaft, ugæret og ikke tilsat alkohol 2 500 tons 50 MFN eller 50 GSP (2) ▼M2 09.1869 3502 11 90 3502 19 90 — Ægalbumin: 3 000 tons (3) 100 09.1883 ex350211 90 — tørrede (krystaller) 100 09.1885 ex350211 90 — tørrede (i andre tilfælde) 100 09.1887 3502 19 90 — Anden anvendelse end til tørring 100 ▼M2 09.1871 (8) 0803 00 19 Bananer, friske (undtagen pisang) 2 000 tons Fast told 09.1873 ex130220 10 Pectinstoffer, pectinater og, i tør form, pectater 250 tons Fast told ▼B 09.1899 8701 20 Traktorer (motorforvogne) til sættevogne: Fremstilling, ved hvilken: — værdien af alle anvendte materialer uden oprindelsesstatus ikke overstiger 55 % (5) af produktets pris ab fabrik 2 500 enheder 100 8702 Motorkøretøjer til befordring af mindst 10 personer (inklusive føreren): Fremstilling, ved hvilken: — værdien af alle anvendte materialer uden oprindelsesstatus ikke overstiger 55 % (5) af produktets pris ab fabrik (6) 8704 Automobiler til godsbefordning: Fremstilling, ved hvilken: — værdien af alle anvendte materialer uden oprindelsesstatus ikke overstiger 55 % (5) af produktets pris ab fabrik (6) (1) Henførsel under denne underposition sker på betingelser fastsat i henhold til relevante fællesskabsbestemmelser. (2) Den laveste told finder anvendelse. (3) Udtrykt i æg med skal. Omregnes efter de satser, der er fastsat i bilag 69 til forordning (EØF) nr. 2454/93. (4) Fra det andet anvendelsesår forhøjes denne toldkontingentmængde hvert år med 500 tons. (5) Denne procentsats nedsættes til 50 % fra 1. januar 2003. (6) Præferencetoldsatsen for disse produkter fastlægges i henhold til artikel 5, stk 2, i afgørelse nr. 2/2000. (7) I 2005 er den årlige mængde på 6 000 tons. Fra 2006 og frem sættes den årlige mængde op i overensstemmelse med bilaget til afgørelse nr. 2/2004 truffet af Det Fælles Råd EF-Mexico under forudsætning af, at mindst 80 % af den samlede mængde fra det foregående års kontingent er blevet udnyttet inden den 31. december i dette år. (8) Dette toldkontingent finder ikke længere anvendelse, når de nuværende WTO-kontingenter under KN-kode 0803 00 19 erstattes af en toldsatsordning.